اسلام آباد: پاکستان مسلم لیگ (ن) نا سینئر نائب صدر شاہد خاقان عباسی پارینے کہ وزیراعظم پارے اشرافیہ لاک ڈاﺅن کے، سوج دادے کہ اشرافیہ دیر ءِ؟ وزیر اعظم نا جند انا اُرا نا پیشن آ کرفیو خلوک ءِ۔ حکومت کرونا نا توننگ کن ہچ کپک، الس ءِ خوار مروئی تمک، سندھ ،پنجاب، کے پی و بلوچستان نا کابینہ غاک لاک ڈاﺅن نا فیصلہ کریر، بنجائی حکومت ہچ ءُ فیصلہ اس کننگ کتنے، داڑے وزیرک پین ہتی اس کیرہ، وزیر اعظم پین ہیت اس کیک و ترجمان پین گڑا پارہ۔ اسہ کنفیوژن اسے۔ اسہ فریشانی اسے، وخت اس کہ پاکستان اٹی ہچ ءُ لاک ڈان اس اف۔ 70 درسَد علاقہ غاتیٹی لاک ڈان متنے، داکان (اپوزیشن نا کنڈ آن) ہیت مس تو نم است اٹ کریرے، تنقید تو امر کہ مرے مریک، انتئے کہ نن کرینگ تتنن۔ نن پاتنن کہ بورہ غاتے کس اس دزانے، ولے ملک اٹی انت مننگ اٹی ءِ؟ داڑا ہیت کننگ نا حق تو تننگے۔ قومی اسمبلی ٹی کورونا وائرس نا بابت تران کرسا شاہد خاقان عباسی پارے کہ درو پاکستان اٹی 11 ہزار 848 ٹیسٹ مسر،2 ہزار 255 مثبت بسر و دا 19 درسَد نا کچ ءِ۔ اسہ وزیر صاحب اس پارے کہ نن 40 ہزار ٹیسٹ کرینن، وزیرخارجہ پارے کہ نن 20 ہزار ٹیسٹ کننگ اٹی اُن، ولے اودے دا سوب آن بشکان، انتئے کہ او وزیر خارجہ ءِ، اودے دا گڑا تا سما اف۔ د اوخت آ 11 ہزار 800 ٹیسٹ اٹی شونق اکن کروک ٹیسٹ آک ہم اریر۔ پاکستان اسٹ انگا ملک ءِ، ہرا شونق اٹ ٹیسٹ کرفنگ ءُ۔ داڑے فیصلہ مس کہ اسمبلی ٹی بروک آ باسک آتا ٹیسٹ کرفر، اونا پاننگ ئس کہ حکومت انت کننگ اٹی ءِ، وڑ و ڈَول انت ءِ کہ حکومت پالیسی بیان ایتک، تو اوڑا اپوزیشن ہیت کیک، تو گڑا حکومت اودے پورو کیک۔ دارے نئے وزیر خارجہ و نئے پین وزیر اس کاریم نا ہیت اس کرے۔ وزیر تعلیم 11 مارچ آ پاریسس کہ پاکستان اٹی کورونا وائرس نا ہچ ءُ ویل اس اف۔ نن داکان ہیت کرین تو نم ڈکھیا مسرے۔ تنقید تو مریک انتئے کہ نن کرینگ تفنہ۔
( آن لائن )
